OpenLLM-France/wikimedia huggingface dataset:
# Mimenza jauregia

Mimenza jauregia Urduñako eraikina da. Bizkaian jauregi moduan sailkatutako lehenengoetakoa izan zen. Oinplano angeluzuzena dauka, eta beheko solairuko arkupea errenazentista da.

## Erreferentziak

* ↑ https://web.archive.org/web/20200807215124/http://www.urduna.com/eu-ES/Historia/Ondarekulturala/Orrialdeak/default.aspx

## Kanpo estekak

* Datuak: Q65581191
* Multimedia: Buildings in Urduña-Orduña / Q65581191
# Mimeoclysia

Mimeoclysia Tortricidae familiako tximeleta genero bat da. Bere espezie tipoa Mimeoclysia piridina da.

## Espezieak

| Espeziea | Egoera |
| Mimeoclysia dentata | daturik gabe |
| Mimeoclysia incompertana | daturik gabe |
| Mimeoclysia mauroprosopa | daturik gabe |
| Mimeoclysia mystrion | daturik gabe |
| Mimeoclysia piridina | daturik gabe |
| Mimeoclysia strongylopa | daturik gabe |

## Kanpo estekak

* Datuak: Q6862042
* Espezieak: Mimeoclysia
# Mimesi

    Ez nahasi mimetismoarekin.
Mimesia kontzeptu estetiko bat da. Aristotelesen garaitik aurrera, helburu artistikoarekin egindako naturaren imitazioari dei egiten zitzaion horrela. Latinezko mimēsis hitzetik dator, aldi berean grezierako μίμησις [mimesis]-etik datorrena eta "imitazio" bezala itzuli daiteke.
"Irudikapen" kontzeptutik bere mekanikaren nolakotasunagatik desberdintzen da; mimesiak kontra egiten dio erreferentearekin alderatzeari eta originalaren baliokidea bihurtzeari. Dena den, praktika mimetikoak ezaugarri adierazkorren beharra dakar. "Mimesia" "analogia"-rentzako sinonimo egokia bada ere, jeneralean mimesiaz hitz egiten dugu originalarekin antzekotasun zehatzagoa dagoen kasuetan.

## Artearen historia

Mimesiaren kontzeptuaren aplikazioa sakonki garatu zen hildako naturaren generoaren bidez. Margolariak, modeloaren ez mugikortasun bikainean errealitatea bikoizteko gaitasuna erakusteko aukera aurkitu zuten, irudi hauek diegetikoak (fikzioz beteak) eta sinesgarritasun gutxikoak izan arren.
XIX. mendean, argazkilaritzaren agerpenarekin, errealitatearen imitazio perfektua gauzatzeko instrumentu hoberena kontsideratu zen, mekanika eta optikaren legeen arabera, artistaren esku-hartzerik gabe. Errealitatearen kontzepzio mekaniko honen bidez, margolaritzaren funtzioa zalantzan jarri zen, imitazioaren funtzioaren baitan. Artearen barruko argazkilaritzaren estatutuaren analisia ere hasi zenez, artistaren esku-lanari kontrajartzen zaion medio teknologikoa da.

## Erreferentziak

* ↑ (Gaztelaniaz) ASALE, RAE-; RAE. «mímesis | Diccionario de la lengua española» «Diccionario de la lengua española» - Edición del Tricentenario (Noiz kontsultatua: 2022-04-08).
* ↑ (Gaztelaniaz) «Mimetismo» HiSoUR Arte Cultura Historia 2018-07-19 (Noiz kontsultatua: 2022-04-24).
* ↑ (Gaztelaniaz) Berti, Agustín. (2009). Mimesis, fotografía e imagen electrónica. Centro de Estudios de Teoría y Crítica, UNLP, La Plata, Buenos Aires.

## Kanpo estekak

* Datuak: Q468427
# Mercedes González Fernández

Mercedes González Fernández , jaiotzaz María de las Mercedes González Fernández (Madril, 1975) madrildar kazetaria eta PSOEren politikaria da, Gobernuak Madrilgo Erkidegoan duen ordezkaria eta ESpainiako PSOEren idazkari nagusia Madrilen.

## Biografia

1975ean jaio zen Madrilen, eta Kazetaritzan lizentziatu zen CEU San Pablo Unibertsitatean, masterrak egiten Madrilgo Complutense Unibertsitatean eta George Washington Unibertsitatean.
Zinegotzi hautatu baino lehen, Madrilgo Udalean, Espainiako Udalerrien eta Probintzien Federazioan, Madrilgo Batzarrean eta Lurralde Politikako Ministerioan lan egin zuen.

## Politikari ibilbidea

Madrilgo Barajas barrutiko Elkarte Sozialistaren idazkari nagusia PSOEren laugarren postuan sartu zen Madrilen, 2015eko udal-hauteskundeetarako, Antonio Miguel Carmona buru zuela, eta zinegotzi hautatua izan zen. 2015/2019 Udalbatzan Udal Talde Sozialistaren bozeramaile izan zen Hiri Garapen Iraunkorreko Gobernu Arloko batzordean. 2019ko udal hauteskundeetan, Madrilen, bigarren postua lortu zuen Pepu Hernández buru zela. 2021eko martxotik, Gobernuaren ordezkaria da Madrilgo Erkidegoan, José Manuel Franco ordezkatu ondoren.2023ko martxoan, María Gámez Gámezek dimisioa eman ondoren, Guardia Zibilaren zuzendari nagusia izendatu zutela jakinarazi zen.

## Betetako karguak

* Madrilgo Udaleko zinegotzia (2015/2021)
* Gobernadorearen ordezkaria Madrilgo Erkidegoan (2021ean)
* PSOEko idakari nagusia Madrilen (2021ean)
* Guardia Zibilaren zuzendari nagusia (2023an)

## Erreferentziak

* ↑ «Junta Electoral de Zona de Madrid. Elecciones Locales 2015» Boletín Oficial de la Comunidad de Madrid 2015 (99): 344. 28 de abril de 2015.
* ↑ Ferreira, Javier Casal. (2019-03-25). «Mercedes González ocupará el segundo puesto de la lista de Pepu Hernández» cadena SER.
* ↑ «Mercedes González Fernández, nueva delegada del Gobierno en Madrid» Seguritecnia 2021-03-30.
* ↑ Vega, María. (22 de marzo de 2023). María Gámez presenta su dimisión como directora general de la Guardia Civil. .
* ↑ Mercedes González sustituye a María Gámez como directora de la Guardia Civil tras el 'caso Cuarteles'. 22 de marzo de 2023.

## Kanpo estekak

* Datuak: Q59401104
* Multimedia: Mercedes González / Q59401104
# Mercedes Iridoi Olaskoaga

Mercedes Iridoi Olaskoaga (gaztelaniaz: Mercedes Iridoy Olascoaga) (Hondarribia, 1924ko ekainaren 7a - Ibidem; 2022ko maiatzaren 24a) euskal politikaria, Hondarribiako alkatea izan zen 1973tik 1977 arte. Kargu hori hartu zuen lehen emakumea izan zen. 2016. urtean Hiriko Urrezko Intsignia jaso zuen Txomin Sagarzazu alkatearen eskutik. 1976an jarrera ausarta izan zuen Guardia Zibilek Josu Zabala Erasun Alardean hil zutenean. 2016. urtean Hiriko Urrezko Intsignia jaso zuen Txomin Sagarzazu alkatearen eskutik.

## Biografia

1973 eta 1977 urteen bitartean Hondarribiko Alkate izan zen Mercedes Iridoi. Erronka handiei egin behar izan zien aurre, garai politiko nahasia zelako, eta Hondarribiko Udalaren egoera ekonomikoa larria zelako. Oztopoak-oztopo, herriaren hazkundea sustatu zuen. Proiektu esanguratsuak aurrera eraman ahal izan zituen, Pedro Aguinagalde eskola (egun Bordari Ikastetxea), edo Itsas Etxea anbulategia, besteak beste.

## Josu Zabalaren erailketa

1976.urteko irailaren 8an, Guardia Zibilak tiro batez hil zuen Josu Zabala Erasun irundarra. Iridoik horren berri Antonio Tejerorekin afari ofizial batean zegoela izan zuen, eta alkate ohiaren hitzetan, festak zirela eta, Tejerok zin egin zion guardia zibilak ez zirela herrian sartuko; gertatutakoaz ohartzean, dimisioa eman zuen Iridoik, eta herriko udalbatza bertan behera geratu zen.

## Erreferentziak

* ↑ https://www.hondarribia.eus/eu/hiriaren-urrezko-intsignia
* ↑ https://www.hondarribia.eus/eu/-/samina-mercedes-iridoy-olascoagaren-heriotza-dela-eta
* ↑ https://bidasoa.hitza.eus/2022/05/24/mercedes-iridoi-olaskoaga/

## Kanpo estekak

* Datuak: Q6010875
# Mercedes La Ceiba

Mercedes La Ceiba El Salvadorko La Paz departamenduko udalerri bat da. 2007ko erroldaren arabera 637 biztanle zituen.

## Erreferentziak

* ↑ (Gaztelaniaz) Dirección General de Estadística y Censos. (2007). (pdf) VI Censo de Población y V de Vivienda 2007. (Noiz kontsultatua: 2020-05-05).

## Kanpo estekak

* Datuak: Q1154302
# Mercedes Gallego

Mercedes Gallego (Sabadell, 1970eko uztailaren 4a) kataluniar kazetari eta idazlea da. El Pais eta El Correo egunkariarentzako lan egin du. 2003an, Telecinco telebista katearentzako Irakeko Gerran, berriemaile izan zen.

## Lanak

* Más allá de la batalla: una corresponsal de guerra en Irak (Liburua, 2003)
* Rape in the Ranks: The Enemy Within (Dokumentalaren gidoia, 2009)
* Datuak: Q1960762
# Mitridates I.a Partiakoa

Mitridates I.a Partiakoa (partieraz: Mihrdat; persieraz: مهرداديکم‎, Mehrdād; K.a. 195 aldean – K.a. 132), Partiako erregea izan zen K.a. 171 eta K.a. 138 bitartean. Partia potentzia politiko bihurtu zuen, inperioa ekialderantz, hegoalderantz eta mendebalderantz hedatuz. Haren erregealdian, Herāt (K.a. 167), Seleuzia (K.a. 144), Media (K.a. 141) eta Persia (K.a. 139) konkistatu zituzten partiarek.

## Bizitza

Priapatioren semea, Praates I.a anaiaren ondorengoa izan zen. Lehenik, ekialderantz hedatu zuen inperioa, K.a. 160 eta 155 bitartean, Greko-Baktriar Erresumako errege Eukratides I.a garaituz. Era horretan, Margiana eta Ariaren kontrola erdietsi zuen, Herat hiria barne. Horrezaz gainera, Ekialde eta Mendebaldearen arteko merkataritza bideak kontrolatzea ere lortu zuen, Zetaren Bidea eta Persiar erregebidea alegia. Horrek aberastasun eta botere handia eman zien partiarrei, eta bide horiek zeharkatzen zituzten eskualdeak mendean edukitzen ahalegindu ziren.
Greko-Baktriar Erresuma menderatu ostean, Seleukotar Inperioaren aurka jo zuen. Media inbaditurik, Ekbatana hartu zuen (K.a. 148), eta Mesopotamiako Seleuzia ere bereganatu zuen. Seleuzia, Ekbatana, Ktesifon eta Mithradatkerten kokatu zituen errege egoitzak. Seleukotarrek kontraerasoa egin zuten, baina partiarrek Demetrio II.a, seleukotar erregea, harrapatu zuten K.a. 139an, eta preso eduki zuten 10 urtez, beren konkistak sendotzen zituzten bitartean. Urte horietan, Mitridatesen alaba Rodogunarekin ezkondu zen Demetrio, eta zenbait seme-alaba izan zituen harekin. Mitridates K.a. 132 aldean hil zen.
Partiarren garaipenen ondorioz, Greko-Baktriar Erresuma helenista, mendebaldeko greziarrekin harremana zeukana, desagertu zen. Hala ere, Mitridatesek helenismoa sustatu zuen menpeko eskualdeetan, eta Filoheleno («grekoen laguna») titulua eman zion bere buruari, txanponetan ageri denez. Izan ere, Mitridatesek txanpon ekoizpena berrabiarazi zuen, K.a. 206an Artsazes II.a (K.a. 211–191) Antioko III.a Handia (K.a. 223–187) seleukotar erregearen mende gelditu zenetik bertan behera utzirik zegoena. Mitridatesen garaian egindako txanponetako erretratua greziar estilokoa da, lehenbiziko aldiz Partian, eta buruan errege diadema du, ohiko greziar ikurra.

## Erreferentziak

* ↑ Mithradates I. global.britannica.com.
* 1 2 Mithradates I. parthia.com.
* 1 2 Cyril, Toumanoff. Arsacids. Encyclopaedia Iranica, Vol. II, Fasc. 5, iranicaonline.org.
* Datuak: Q312442
* Multimedia: Mithridates I of Parthia / Q312442
# Mitridates I.a Pontokoa

Mitridates I.a Pontokoa (antzinako grezieraz: Mιθριδάτης Α' Kτίστης), Pontoko Erresumako lehen erregea eta sortzailea izan zen, K.a. 302tik K.a. 266 arte gobernatuz.
Plutarkoren arabera, Alexandro Handiaren diadokoetako bat zen Antigono Monoftalmosek, Alexandroren inperioaren zatietako bat kontrolatu zuenak, bere laguntzaileetako bat bezala, Mitridates zuen, Kioseko gobernariaren semea. Mitridates, Demetrio I.a Mazedoniakoaren adin berekoa zen. Demetrioren aita zen Antigonok, begi tartean hartu zuen Mitridates, izan zuen amets metaforiko baten ondorioz, non Mitridatesek, urre uzta bat lapurtzen zion eta Itsaso Beltzera ihes egiten zuen. Edonola ere, Antigonok, Mitridatesen aita hil zuen Kiosen K.a. 302an, ziur asko, Kasandro Mazedoniakoaren eta honen konfederatuen ligara batzea eragozteko. Balizko mendekuak eragozteko, Antigonok Mitridates hiltzeko aukera izan baino lehen, honen laguna eta Antigonoren semea zen Demetriok ohartu zuen. Mitridates gazteak, gau horretan, Kapadoziara ihes egin zuen, eta bere aldeko batzuekin babestu zen Zimiatako gotorlekuan, Paflagonian. Antigono eta Demetrioren tropek, Ipsosko guduan porrota jaso ondoren, Mitridatesek bere domeinua hedatu zuen Pontotik, eta etengabe borrokan aritu zen seleukotarren aurka beste 20 urtez, K.a. 281ean, errege edo basileus titulua hartu zuen arte.
Urte horretan bertan, Bitiniako Heraklea Pontika hiriarekin aliantza bat sinatu zuen, Seleuko I.a Nikatorren aurkako babesa emateko; handik gutxira, Ptolomeo I.a Soter Egiptokoak Mitridatesen aurka bidali zuen armada garaitu zuen, berriki Asian ezarritako galiarren tropen laguntzarekin. Ez da askoz gehiago ezagutzen bere erregealdiari buruz, 36 urteren ondoren amaitu zena. Bere oinordekoa, bere seme Ariobarzanes Pontokoa izan zen, eta, Mitridates, erresumako hiriburua zen Amasiaren ondoan zegoen mausoleo batean lurperatua izan zen. Pontoko errege guztiak bere ondoan lurperatuak izango ziren Sinope hiria K.a. 183an erori arte.
Apianok, Mitridates, zortzigarren belaunaldian, Dario I.a persiar erregearen erregealdian Pontoko lehen satrapa izan zenaren ondorengoa eta seigarrenean, Mitridates VI.a Eupator erregearen arbasoa. Plutarkok, aldiz, Mitridates I.a eta Pontok, erromatarren aurka jasandako porrotaren artean existitu ziren belaunaldiak, zortzi izan zirela dio.
# Mitridates III.a Pontokoa

Mitridates III.a Pontokoa, Pontoko Erresumako errege izan zen K.a. 220 eta K.a. 184 bitartean.
Pontoko hirugarren erregea, bere aita Mitridates II.a Pontokoaren oinordekoa izan zen. Urte hauei buruz ez da ezertxo ere ezagutzen, garai honetan, Pontoko Erresuma historiatik desagertzen baita. Historialariren batzuk, erregearen beraren existentzia ere zalantzan jartzen dute, dinastian, hau alde batera utziz eta Mitridates II.arena K.a. 250etik K.a. 184 arte luzatuz.
* Datuak: Q350769
* Multimedia: Mithridates III of Pontus / Q350769
# Mitreola

Mitreola Loganiaceae familiako landare-generoa da. 23 espezie ditu.

## Espezieak

* Mitreola angustifolia
* Mitreola badinieri
* Mitreola darrisii
* Mitreola inconspicua
* Mitreola lanceolata

## Erreferentziak

* ↑ https://ecuador.inaturalist.org/taxa/156753-Mitreola

## Kanpo estekak

* Datuak: Q15483
* Multimedia: Mitreola / Q15483
* Espezieak: Mitreola
# Mitridates II.a Partiakoa

Mitridates II.a Partiakoa, Partiar Inperioko erregea izan zen K.a. 124 eta K.a. 87 bitartean. Bere aita Artaban I.aren oinordekoa izan zen, tokarioen aurkako gerran hil zena. Bere armadak, Armenia eta Mesopotamiaren zati bat konkistatu zuen. Silarekin adostasuna lortu zuen eta harreman diplomatikoak ezarri zituen Erromatar Inperioarekin K.a. 92an.
Mitridates II.ak, sakatarren erasoei aurre egin behar izan zien.
Laster berrantolatu zuen bere armada, eta sakatarrak garaitu eta hauen erregea (Sahanu Sahi edo erregeen erregea deitua), partiarren esklabu izatera behartu zuen.
K.a. 123an, Meseneko partiar satrapa zen Himeros, matxinatu egin zen, eta independentzia lortu nahi izan zuen, eta Adiabene eta Gordianako satrapa seleuzidarrek beste horrenbeste egin zuten K.a. 122an. Mitridatesek, Himeros eta Karazeneko errege zen Hyspaosines menderatu zituen. Lehenengoari buruz, ez da ezer gehiagorik jakin, baina, bigarrena, Partian geratu zen, esklabo gisa.
K.a. 119an, Mitridatesek, sakatarrez garbi utzi zuen Partia, eta Sakastan (Sistan) lurraldera mugatu zituen, esklabu teoriko bezala, Azes I.a erregea, urte batzuk beranduago, zaintza honetaz askatu zen arren.
K.a. 95 baino lehenago, Armeniako Artavasdes I.a erregea garaitu zuen, eta lurralde batzuk konkistatu zituen, eta Tigranes oinordeko printzea (beranduago Tigranes II.a Handia Armeniakoa, partiarren erregearen bahitu bezala geratu zen. K.a. 95ean, Artavasdes hil zen, eta Tigranesek, askatua izateko, 70 haran eta eskualde utzi behar izan zituen.
K.a. 90ean Gotartzes I.a, arsazidar dinastiako kide bat, matxinatu, errege aldarrikatu zen eta inperioaren zati bat gobernatu zuen. Gerra zibilak bost urte inguru iraun zuen. Hau, Tigranes II.a Armeniakoak probestu zuen, K.a. 88an, Gordiana, Adiabene eta Atropateneko erregeak menderatu zituena eta K.a. 95ean utzi behar izan zituen lurraldeak berreskuratu zituen.
K.a. 87an, Mitridates II.a, armeniarren aurka Araxes ibaiaren ertzean borrokan ari zela hil zen, eta ez zuen seme-alabarik izan. Muaskires, bere 90 urteko osaba (Mitridates I.a Partiakoa eta Artaban I.aren anaia), errege aldarrikatu zen.
* Datuak: Q297763
* Multimedia: Mithridates II of Parthia / Q297763
# Mitridates II.a Pontokoa

Mitridates II.a Pontokoa Pontoko erregea izan zen K.a. III. mendean, ondo zehaztu gabeko garai batean, ziur asko, K.a. 250 eta K.a. 220 urteen artean.
Pontoko hirugarren erregea izan zen, Ariobarzanes Pontokoaren seme eta oinordekoa. Bere aita hil zenean, oraindik adin txikikoa zen. Tronuratu eta gutxira, erresuma, galaziarrek inbaditu zuten, kanporatuak izan zirenak.
Adin nagusitasunera iritsi zenean, Laodizea edo Laodize II.arekin ezkondu zen, Seleuko II.a Kalinikoren alaba, honengandik, Frigia probintzia jaso zuena ezkon ordain bezala. Bere aitaginarrebarekin Antioko Hieraxen aurka aliatua, ondoren alderdiz aldatu zen, eta Seleukoren aurka egin zuen gudu gogor batean, non Seleukok hogei mila soldadu galdu zituen eta justu-justu bertatik bizirik irten ahal izan zena.
K.a. 222an, Laodize III.a bere alaba eman zion Antioko III.a Handiari emazte bezala. K.a. 220an, gerrara joan zen, Sinop hiri aberatsaren ondorioz, hartzerik ez zuena izan, Pontoren eskuetan, K.a. 183. urtera arte ez baitzen erori.
Bere oinordekoa, bere seme Mitridates III.a Pontokoa izan zen.
# Mitridates I.a Iberiakoa

Mitridates I.a Iberiakoa, Iberia kaukasiarreko errege bat izan zen (gaur egungo Georgian, Kartlin). Cyril Toumanoffen arabera, bere erregealdiak, 58tik 106 arte iraun zuen.
Armazin, Georgian, aurkitutako bi idazkunek, bata aramaikoz eta grezieraz idatzia eta bestea soilik grezieraz, Mitridates, Farasmanes I.a Iberiakoa errege handiaren seme bezala identifikatzen dute, itxuraz, Tazitoren Annaletan agertzen den Farasmanes bera. Soilik grezieraz idatzita dagoen idazkunak, Mitridates, "zesarren laguna" eta "Erroma maite zuen Iberiarren erregea" bezala aipatzen du.
Badago beste grezierazko idazkun bat, Erroman aurkitutako, Amazasp I.a Iberiakoaren epitafioa , Mitridates I.a Iberiakoaren anaia bezala aipatzen duena. Idazkunak, Amazasp Nisibisen hil zela gogoratzen du, Trajano erromatar enperadoreak Partian egin zuen kanpainan, 114 eta 117 bitartean.
# Mitridates III.a Partiakoa

Mitridates III.a Partiakoa Partiar Inperioko erregea izan zen K.a. 87 eta K.a. 80 bitartean. Koroa, Orodes I.ari usurpatu zion, Gotarzes I.aren seme eta oinordekoa zena.
K. a. 87 inguruan, testu kuneiformeek partiar errege berri bati buruzko aipamena aipatzen dute, urtean, Sanatruzes usurpatzailearen agintearekin eta Gotarces I.aren heriotzarekin bat datorrena.
Bere erregealdiaren lehen hilabeteetan, Filipo I.a Filadelfo eta Demetrio III.a Eukariosen arteko gerran parte hartu zuen. Armeniarren etengabeko hedapenak lehen boteretsua zen Seleukotar Inperioa murriztu zuten eta jada Sirian baino ez zuen agintea. Mitridates III.aren ekintza Filipo I.aren laguntzan aritu zen, hau, bere anaiak Beroean setiaturik baitzegoen. Mitridatesek, Demetrio garaitu eta harrapatzea lortu zuen.
Orodes I.ak inperioaren ahuleziaz probestu zen eta Mitridates III.aren aurkako kanpaina bat abiatu zuen mendebaldeko satraperrietan. K. a. 81ean Orodesek, Babilonia hartu zuen.
* Datuak: Q18026153
* Multimedia: Mithridates III of Parthia / Q18026153
# Minami Alpeetako Parke Nazionala

Minami Alpeetako Parke Nazionala (japonieraz: 南アルプス国立公園, Minami Arupusu Kokuritsu Kōen) Japoniako Honshu uhartearen erdialdean dagoen Parke Nazional ezaguna da, "Hegoaldeko Alpeak" hartzen dituena, Chūbu eskualdean. 1964an ezarri zen.

## Geografia

Yamanashi, Nagano eta Shizuokako lurrak hartzen ditu, 55 km luze eta 18 zabal den lurraldean.
Eremua oso menditsua da, Akashi mendietan kokatzen baita, eta 3.000 metrotik gorako hainbat tontor ditu, besteak beste Kita-dake (3.193m), Aino (3.193m), Warusawa (3.141m), Akaishi (3.120m) eta Senjō (3.032m) dira.
Ibai nagusiak Fuji, Ōi eta Tenryū dira.

## Iruditegia

* Kita-dake.
* Aino mendia.
* Akaishi mendia.
* Tenryū ibaia.

## Kanpo estekak

* (Japonieraz) Parke Nazionalaren webgunea
* Datuak: Q1131218
* Multimedia: Minami Alps National Park / Q1131218
# Minamoto no Sanetomo

Minamoto no Sanetomo (japonieraz: 源 実朝, Minamoto no Sanetomo, 1192ko irailaren 17a-1219ko otsailaren 13a) Kamakura shogunerriko hirugarren shoguna izan zen, baita Japoniako Minamoto klaneko azken gobernaria ere. Minamoto no Yoritomo lehen shogunaren eta honen emazte Hojo Masakoren bigarren semea izan zen. Bere anaia nagusia, Minamoto no Yoriie, bigarren shoguna izan zen.
Bere aita 1199an hil ondoren, bere aitona Hojo Tokimasak usurpatu zuen shogunerriaren botere politiko eta militarra, shogun titulua, modu nominalean pertsona bati utziz. Yoriie bihurtu zen shogun 1202an, baina hurrengo urtean tronutik kendu zuten, eta etxe atxiloketarekin kondenatua izan zen Hojo klanaren aurkako konspirazio bat egotzi zitzaiolako, eta klan honetako kideek hil zuten 1204an. 1203an, Sanetomo bera bihurtu zen shogun, baina bere ama Hojo Masakoren mendeko gobernari txotxongilo bat izango zen, eta bere aitonaren aurkako gatazka bat sortzeko manipulatua izango zen. Honela, Tokimasa, bere biloba tronutik kentzen saiatuko zen askotan 1205etik aurrera.
Sanetomok, Hojo klanarenganako botererik ez zuela zekienez, bere denbora, olerkaritzan eman zuen, Fujiwara no Teikaren laguntzarekin 700 olerki inguru idatziz. Gorte Inperialarekin harremanetan jartzea ere lortu zuen, honek ere botere oso mugatua zuelarik, eta Zuzenbidearen Ministro (ministrorde moduko bat) izendatua izan zen 1218an. Hilko zutenaren beldurrak, alkoholismo kronikoan erorrarazi zuen.
1219ko ilargi urte berrian, bere lehengusu Minamoto Kugyok hil zuen, Yoriieren bigarren semea zena. Seme-alabarik izan ez zuenez, Minamoto klaneko Seiwa Genji leinua amaitu egin zen. Bera hil ondoren, erregearte garai batean sartu zen shogunerria, non 1221eko Jokyu Gerra eta, shogunerriaren barnean, Hojo klanaren sendotzea nabarmenduko ziren.
* Datuak: Q174249
* Multimedia: Minamoto no Sanetomo / Q174249
# Minamoto no Tameyoshi

Minamoto no Tameyoshi (japonieraz: 源 為義, 1096 – 1156ko abuztuaren 17a) Minamoto klaneko buruzagi samurai bat izan zen, Minamoto no Yoshiieren biloba. Klanaren tropen buru izan zen Taira klanaren tropen aurka Hōgen matxinada deritzon gerra zibilean. Tameyoshi, Mutsu Shirō (japonieraz: 陸奥 四郎) bezala ere ezagutzen da.
Aipaturiko matxinadan garaitua izan ondoren, Tameyoshi, hiltzera zigortua izan zen, eta, ondorioz, seppuku egin zuen.
* Datuak: Q1381638
* Multimedia: Minamoto no Tameyoshi / Q1381638
# Minamoto no Yoriie

Minamoto no Yoriie (japonieraz: 源頼家, Minamoto no Yoriie, 1182ko irailaren 11a-1204ko abuztuaren 14a) Japoniako Kamakura shogunerriko bigarren shoguna izan zen. Shogunerri honetako lehen shoguna izan zen Minamoto no Yoritomoren semea zen, eta, bere ama, Hojo Masako zen.
Bere aita 1199an hil ondoren, Yoriie Minamoto klaneko buru bihurtu zen, eta 1202an shogun izendatu zuten. Hala ere, bere aita Hojo Tokimasak, shogunerriko botere militar eta politikoa usurpatu zuen, shogun titulua, izenez baino ez zen pertsona bati utziz. Minamoto eta Hojo klanen arteko tirabiren ondorio bezala, Yoriieren tronutik kentzea eragin zuten 1203an, eta etxean atxilotuta egotera zigortu zuten, Hojo klanaren aurkako konspirazio bat leporatu zitzaiolarik, klan honetako kideek hil zutelarik, 1204an. Shogun bezala, bere oinordekoa, bere seme Minamoto no Sanetomo izan zen.
* Datuak: Q431052
* Multimedia: Minamoto no Yoriie / Q431052
# Minamoto no Yoritomo

Minamoto no Yoritomo (japonieraz: 源 頼朝, 1147ko maiatzaren 9a-1199ko otsailaren 9a) Kamakura shogunerria edo bakufuaren sortzailea izan zen.
Minamoto klan gerlariko kidea, Yoritomo gaztetan erbesteratua izan zen, bere aitak, Taira klan gobernariaren aurka eginiko matxinaden ondorioz. Erbestean, bere kausarako laguntza aurkitu zuen Hojo Tokimasagan, eta, 1185ean, Tairatarrak garaitu zituen.
1192an, giltzaperatutako enperadoreak shogun titulua eman zion, herrialdeko indar militar guztien agintari nagusi bihurtuz. Yoritomok, bere gobernari (shugo) eta ordezkari (jitō) propioak ezarri zituen Japonia guztian zehar. Honen ondorioz, gorte inperialarekin lehian zegoen gobernu egitura bat eratu zen, pixkanaka, gainditu egin zuena.
Yoritomo, honela, gobernatzeko gai izan zen, berez, enperadorea tronutik kendu gabe, eta ondorengo shogunerriek eredu bezala hartu zuten.

## Ikus, gainera

* Genpei Gerrak
* Hojo klana
* Insei
* Kamakura garaia
* Datuak: Q242800
* Multimedia: Minamoto no Yoritomo / Q242800